**Pályázati felhívás az MNB kiválósági ösztöndíjra**

A Magyar Nemzeti Bank és az Eötvös Loránd Tudományegyetem között létrejött megállapodás alapján a 2020/2021. tanévben **MNB kiválósági ösztöndíj**ban részesülhet

* + - az alkalmazott közgazdaságtan, gazdálkodás és menedzsment, nemzetközi gazdálkodás valamint pénzügy és számvitel alapszakokon tanulmányokat folytató hallgatók közül összesen **21 fő**
    - a közgazdasági elemző, biztosítási és pénzügyi matematika, pénzügy, számvitel, valamint vezetés és szervezés mesterszakokon tanulmányokat folytató hallgatók közül összesen **14 fő.**

Az ösztöndíj mértéke**: 40.000 Ft/hó a tanév 10 hónapjában** (szeptember-június hónapokra).

**Jelentkezési feltételek:**

Az ösztöndíjra a felsorolt szakokon tanuló azon hallgatók pályázhatnak, akik állampolgárságtól függetlenül

1. tanulmányaikat nappali munkarendben, állami ösztöndíjas vagy önköltséges finanszírozási formában folytatják, és a 2020/2021. tanév őszi félévében a szakon aktív jogviszonnyal rendelkeznek,
2. a szakon legalább két félévet teljesítettek, és a legutolsó két aktív félévben legalább 54 kreditet megszereztek. (*Ettől a feltételtől csak abban az esetben tekinthet el a bizottság, ha a hallgató mintatanterve az utolsó két félévben 54-nél kevesebb kreditet ír elő, vagy  hallgató a mintatanterv szerinti tárgyait a korábbi félévekben előre teljesítette, így a vizsgált két félévben már nem maradt 54 kreditnyi teljesítendő tárgya.*)
3. a szakon előírt mintatanterv összes kreditjeinek időarányosan legalább 90 %-át teljesítették, továbbá
4. a legutolsó két aktív félévben a megszerzett érdemjegyek kreditekkel súlyozott tanulmányi átlaga legalább 4,00, és a legutóbbi két félévben tudományos, illetve egyéb szakmai munkát végeztek.

* Az ösztöndíjra való pályázásból nem zárható ki a tanulmányi, illetve nemzeti felsőoktatási ösztöndíjban részesült hallgató.
* Amennyiben az ösztöndíjat elnyert hallgató – a képzési időnek megfelelően – páratlan tanulmányi félévben (tehát a 2020/2021. tanév őszi félévének végén) fejezi be tanulmányait, abban az esetben jogosult továbbra is az ösztöndíjra, ha tanulmányait a következő félévben sikeres felvételi eljárást követően az ELTE egy, az ösztöndíjprogram által támogatott szakján folytatja.
* Amennyiben az ösztöndíjat elnyert hallgató hallgatói jogviszonya megszűnik, vagy szünetel, számára az ösztöndíj tovább nem folyósítható.
* Amennyiben a hallgató – a képzési időnek megfelelően – páratlan tanulmányi félévben (tehát a 2020/2021. tanév őszi félévének végén) fejezi be tanulmányait vagy egyéb más ok miatt megszakítja tanulmányait, és nem folytatja az Ösztöndíjprogram által támogatott másik alap- vagy mesterképzési szakon sem és így részére a továbbiakban nem jár ösztöndíj, a felsőoktatási intézmény jogosult a korábbi pályázat eredménye alapján, a pályázati feltételeknek megfelelő hallgatók közül a pályázati rangsorban következő hallgatójával ismételt pályázat kiírása nélkül, amennyiben ilyen módon a megüresedett hely nem tölthető fel, akkor ismételt pályázat kiírásával a kiesett hallgató(k) helyét feltölteni. Az ilyen módon támogatást nyerő pályázó számára az ösztöndíj csak a 2. (tavaszi) félévre folyósítható.
* Ugyan a novemberre tervezett Kiválósági oklevél átadó-ünnepség a koronavírus járványra tekintettel elmarad, az MNB fenntartja az oklevelek átadásának ünnepélyes – online vagy személyes - lehetőséget, melyet a vírushelyzet alakulásának függvényében a jogszabályok adta keretek közt megszervez. Ezen az ünnepségen a díjazottak megjelenése kötelező.

**A pályázatot benyújtása**

A pályázatot – így **a kitöltött és aláírt adatlapot, a teljesítmények igazolását, illetve a GDPR hozzájárulás aláírt első oldalát** - a hallgató szakja szerinti Kar Tanulmányi Hivatalában a hivatalvezetőnek kell megküldeni **digitális formában** a pályázó által aláírt, szkennelt/lefotózott formátumban.

Kérjük, hogy a pályázati dokumentációt a pályázó **Neptun rendszerben rögzített e-mail címéről** továbbítsa a Tanulmányi Hivatal felé!

**Figyelem!** **A TáTK-on** az adatlapot a Neptun rendszerben kell kitölteni illetve beküldeni – Ügyintézés/Kérvények menüpont - és kizárólag a GDPR hozzájárulás első oldalát kell eljuttatni a TH vezetőjének a lenti határidőig.

A pályázat leadásakor **digitálisan** beküldendő:

1. a részletesen kitöltött és aláírt pályázati adatlap
2. a pályázati adatlapra beírt eredményeket alátámasztó, igazoló dokumentumok (eredeti igazolások)
3. Nyilatkozat az adatkezeléshez való hozzájárulásról

A pályázat benyújtása körében hiánypótlásnak helye nincs.

**A pályázat benyújtásának határideje**: **2020. október 7. (szerda) 12:00 óra, a kari Tanulmányi Hivatalban**

**Figyelem! A TáTK** hallgatóinak kizárólag aGDPR hozzájárulás első oldalát kell aláírva eljuttatni a TH-ba, az adatlapot pedig október 7-én 23:59-ig a Neptun rendszerben leadni.

**A pályázat elbírálása**

A beérkezett pályázatokat egy 7 fős szakmai Bíráló Bizottság értékeli, melynek tagjai a TTK, a TÁTK és a GTI oktatási dékánhelyettesei, a TTK HÖK, a TÁTK HÖK és a GTI HÖK által delegált 1-1 képviselő, elnöke pedig az ELTE Oktatási Igazgatója.

**Mellékletek**:

1. pályázati adatlap
2. bírálati szempontrendszer
3. GDPR nyilatkozat